Naqd pulni qanday qilib plastik kartochkaga o‘tkazish mumkin?

Markaziy bank boshqarma boshlig‘i Husanxo‘ja Obidov 4 aprel kuni brifingda shu savolga javob berdi.
«Banklar tomonidan respublika miqyosida jami 5 mingdan ortiq bankomat joylarga o‘rnatilgan bo‘lib, ulardan 948tasi cash in/out funksiyali bankomatlar hisoblanadi.
Ularning 548 donasi — Uzcard tizimi bankomatlari, 400tasi — «HUMO» tizimi bankomatlari.
Mazkur bankomatlar orqali mijozlar naqd pul mablag‘larini bank kartalariga kirim qilish imkoniyatiga ega», – degan Obidovning javobini keltirmoqda Kun.uz muxbiri.
Ma'lumot uchun, Markaziy bank rasmiy saytining tegishli sahifasidan eng yaqin bankomat qayerdaligini va unda «cash-in» funksiyasi bor-yo‘qligini bilib olish mumkin.
Karantin davrida bloklanib qolgan bank kartalari onlayn murojaat orqali blokdan chiqariladi – MB